ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ky ky ky ky ky ky uz ky ky ky ru ru ru ru ru ru ru ru ru ru ru ru ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жыл сайын 9-декабрда белгиленүүчү Коррупцияга каршы күрөшүүнүн эларалык күнүнө карата жана КР Президентинин Коррупцияга каршы күрөшүү боюнча мамлекеттик стратегиясын ишке ашыруу максатында Бишкек шаарынын окуучуларынын арасында бул тема боюнча мыкты сүрөт жана эсселердин сынагын өткөрдү.
Бул иш-чара коррупцияны алдын-алуу боюнча улуттук агенттигинин жана Кыргыз Өкмөтүнүн коррупция боюнча комплекстүү иш-чараларынын жана аракеттеринин пландарынын алкагында да өткөрүлүүдө.
Адистердин айтымында, коррупция менен күрөшүүнүн ишенимдүү системасын түзүү зарыл. Анткени ага каршы күрөшүүгө караганда аны алдын-алуу оңой. Бардык министрликтердин жана ведомстволордун, коомдук уюмдардын, граждандык коомдор менен кеңештердин жана массалык маалымат каражаттарынын бул ишке катышуусу натыйжалуу болот.
Конкурстун максаты - өсүп келе жаткан муундарга коррупция терс нерсе экендигин үйрөтүү, ал эмес чоң адамдарга да сабак берүү болуп саналат. Конкурска жүздөн ашык сүрөт, эссе жана дилбаяндар келип түшкөн. Жакында конкурс жыйынтыкталып, эң жакшы сүрөт тартуу боюнча №38 мектептин окуучулары Балбакова Каныкейге, Киранова Дарьяга, Шевцова Екатеринага - биринчи, экинчи жана үчүнчү орундар ыйгарылды. Ал эми дилбаян жана эссе боюнча №27 мектептин окуучулары Волкова Светлана, Абдыкеримова Саида, Бактыгулова Камила, Жунусалиева Элина алга озушту.
Жакында Коррупцияга каршы ишкерлер кеңеши окуучулардын арасында сүрөт-көргөзмөсүн уюштурууну пландоодо. Анда чиновниктер үчүн коррупцияга каршы сабак өткөрүлөт.
Коррупцияны алдын алуу боюнча улуттук агенттик менен коррупцияга каршы ишкерлер кеңешинин донор уюмдары менен жолугушуусу болуп өттү. Жолугушуу учурунда Коррупцияга каршы ишкерлер кеңешинин төрагасы Бакыт Бакетаев катышуучуларды коррупция менен күрөшүүнүн жаңы стратегиясынын ишке ашыруу планын, кеңештин бул боюнча аткарып жаткан иштерин тааныштырды. Жолугушууда Бүткүл дүйнөлүк банктын, ОБСЕ, ЮСАИД, ДФИД, Европа шериктештигинин Европалык комиссиясы, Ага Хан Фонду, Качкындардын иши боюнча башкы комиссарынын башкармалыгы, Кызыл жарым ай коому, Швейцариялык кызматташуу бюросунун жана Германдык техникалык кызматташуу коомунун өкүлдөрү катышып, пикир алышып, мындан ары кызматташууга даярдыгын билдиришти.
Психологиянын бүгүнкүсү жана эртеңкиси талкууланды
Өткөн жумада И.Арабаев атындагы Кыргыз мамлекеттик университетинин Гуманитардык билим берүү институтунда "Психология: актуалдуулук, маселелери жана келечеги" деп аталган республикалык илимий-практикалык конференция болуп өттү.
Бул иш-чарага психология жана педагогика чөйрөсүндөгү илимпоздор жана белгилүү университеттердин өкүлдөрү катышып, жалпы психология, социалдык психология, жаш курак жана педагогика психологиясы, этнопсихология жана практикалык психология деген секцияларда иш алып барышып, бул тармактын көйгөйлөрүн терең анализге алышты.
17 апреля 2009 года в 14.00 часов на заседании Диссертационного совета К.14.09.379 при Кыргызской государственной медицинской академии (по адресу: г. Бишкек, ул. Ахунбаева, 92) состоится защита диссертации ЫСЫЕВОЙ Айхамал Ороскановны на соискание ученой степени кандидата медицинских наук по специальности: 14.00.21 - стоматология, на тему: "Влияние лечебно-профилактических средств, содержащих фтор на физико-химические свойства ротовой жидкости у детей при кариесе".
Научный руководитель: доктор медицинских наук, профессор Султанбаева Саламат Улукмановна.
Официальные оппоненты: доктор медицинских наук, профессор Копбаева Майра Тайтолеуовна; кандидат медицинских наук, доцент Мамытова Анара Бейшеновна.
Ведущее учреждение: Казахский национальный медицинский университет им. С. Д. Асфендиярова г. Алматы.
С диссертацией можно ознакомиться в библиотеке Кыргызской государственной медицинской академии.
23 апреля 2009 года в 14.00 часов на заседании диссертационного совета Д.14.08.372 при Национальном хирургическом центре (г. Бишкек, ул. Третья линия, д. 25) состоится защита диссертации Кадырова Абдуллаата Саматовича на соискание ученой степени доктора медицинских наук на тему: "Хирургическое лечение доброкачественной гиперплазии предстательной железы у больных туберкулезом" по специальностям 14.00.27 - хирургия и 14.00.26 - фтизиатрия.
Научный консультант: доктор мед. наук, профессор Алишеров А.Ш.
Официальные оппоненты: доктор мед. наук, профессор Кудайбергенова И.О.; д.м.н., профессор Исмаилов Ш.Ш.; д.м.н. Мамбетов Ж.С.
Ведущая организация: Казахский национальный медицинский университет имени С.Д. Асфендиярова, г. Алматы.
С диссертацией можно ознакомиться в библиотеке Национального хирургического центра МЗ КР.
"Айылдык билим берүү" долбоорунун көмөгү жүрөк толкутат
Биздин мектеп Ысык-Көл районундагы Сары-Ой айылында, кереметтүү көлдүн жээгинде орун алган. Биздин мектеп чакан - 196 орунга эсептелген. Азыркы күндө 230 окуучу билим алып, 25 мугалим эмгектенүүдө. 2007-2008-окуу жылында "Айылдык билим берүү" долбоору сунуштаган формативдик баалоодон 14 мугалим аттестациялоодон өтүштү.
Ал эми 2008-2009-окуу жылында 22 мугалим формативдик баалоонун усулдары менен иштеп, бул долбоорго карата мугалимдердин көз карашы толугу менен өзгөрдү. "Айылдык билим берүү" долбооруна эң алгач мугалимдер шектүү карап, тескери көз карашта болушкан. Анткени союз кулагандан кийин биздин мектеп, башка мектептер сыяктуу катуу уйкуда жаткан деп айтсам жаңылышпайм. Мектептин жылдык планы, окуучуларды баалоо системасы, ата-энелер менен болгон байланыш, мугалимдердин кесиптик деңгээли мектеп турмушу менен кандайдыр ажырымга ээ болду. Бир кылкалуулукка көнгөн мугалимдер үчүн жаңылыкты кабыл алуу өтө кыйын болду. Мына ошондуктан эң алгач мугалимдер "Айылдык билим берүү" долбоорунун формативдик баалоо усулдарын 14 мугалим кабыл алып, калгандары байкоочуларга айланышты.
Бирок бул долбоордун аркасында биздин мектеп жанданды, ойгонду, жашоо ритми такыр башка жакка өзгөрүп, муз ордунан козголду. Зор жаңылык кирип, мектебибизге ырыскы, байлык кирди.
42000 сом мектепке усулдук колдонмолорду, китепчелер, окуу программаларын, көрсөтмө куралдарын алдык. Мындай байлыктар мектепке көп жылдардан бери берилбей калган. "Айылдык билим берүү" долбоорунан алынган бул усулдук китепчелер мугалимдерге сабак өтүүдө, кесиптик деңгээлин жогорулатууда, өз билимин көтөрүүдө негизги таяныч болуп калды. 156900 сомго "Компьютердик класс" проектисин жеңип алып, мектепте компьютердик класс пайда болду. Окуучулар үчүн бул чоң кубанычты алып келди, анткени алар замандын талабына ылайык компьютердик сабатсыздык жоюшуп, компьютер менен иштөөнү үйрөнүштү. Компьютердик класс жеке эле окуучулар үчүн гана эмес, мугалимдер, айыл жаштары үчүн да компьютердик сабатсыздык жою үчүн чоң көмөк көрсөттү. Компьютердик кружок уюшулуп, бул долбоор өзүнүн туруктуулугун сактоодо. "Айылдык билим берүү" долбоору сунуштаган окутууну жана тарбиялоону жакшыртуунун планы түп тамырынан өзгөрдү. Негизинен бул план мектептин турмушу менен тыгыз байланышты. Мектептин жылдык иши анализделип, мектептин күчтүү жана алсыз жактарын, көйгөйлөрүбүздү аныктадык. Бул көйгөйлөрдү чечүү үчүн, келечекте коомдун керегине жараган инсанды тарбиялап, сапаттуу билим берүү үчүн мектептин стратегиялык жана жылдык планын иштеп чыктык. Мугалимдер декларация кабыл алышып, окутууну жана тарбиялоону жакшыртуу үчүн милдеттенмелерди кабыл алышты:
- окутуунун сапатын жакшыртуу;
- кесиптик деңгээлди жогорулатуу;
- окуучулардын жетишкендиктерине байкоо жүргүзүү.
Билим сапатын көтөрүү максатында предметтик мугалимдер сабакка формативдик баалоону жана интерактивдүү ыкмаларды кеңири пайдалана баштады. Бул болсо өз кезегинде окуучулардын сабакка болгон кызыгуусун арттырып, мугалимдер өз ишинин натыйжаларын көрө билип, өзүн-өзү баалоосуна алып келди. Бул долбоор мугалимдерге оптималдуу усулдарын жана ыкмаларын колдонууга, ресурстарды пайдаланууга, окутуунун ишмердүүлүгүн уюштура билүүсүнө өбөлгө түздү. Кыргыз тили жана адабияты мугалими Шааркан Соноева "Кеп маданиятын өстүрүү" деген автордук программа менен иштей баштады. Райондон болсо 30 мектеп ичинде формативдик баалоонун усулдарын пайдаланган 12 мугалим эң жакшы сабактарды көрсөтө алышты. 2007-2008-окуу жылында жыл жыйынтыгы менен "Эң жакшы мектеп", "Эң жакшы усулкана" номенацияларын жеңип алдык. Ата-энелерди мектепке тартуунун жаңы ыкмалары пайда болду:
- ата-энелер үчүн семинар-тренингдер өткөрүү;
- активдүү ата-энелерди сыйлоо;
- ата-энелерди чайга чакыруу: бул учурда ата-энелер өзүнүн ой-пикирин кенен айтуусу байкалды;
- жыл ичинде "Класстын активдүү ата-энеси", "Мектептеги активдүү ата-эне" номенацияларын белгилөө;
- ата-энелер үчүн дубал газета;
- ыраазычылык каттар жолдору менен байланыш күч алды.
Ата-энелердин демилгеси менен класс-кабинеттер жасалгаланып, 6 жаш даярдоо бөлүмү ачылып, бий, спорт ийримдери иштей баштады.
Коомчулук менен да байланышыбыз артты. Акыркы жылдардын ичинде Чоң-Сары-Ой айыл өкмөтү, Карасартов Көлбайдын жетекчилиги менен мектепте чоң өзгөрүүлөр болду. Айыл өкмөтү биздин негизги демилгелөөчү органыбызга айланды. Унутта калган мектебибизге эмеректер алынып, жазган проектилердин өздүк салымын өз убагында беришип, мектептин материалдык-техникалык базасын чыңдоодо зор салымын кошууда десем жаңылышпайм.
Жогоруда аталган ийгиликтердин бардыгы "Айылдык билим берүү" долбоорунун натыйжасы.
Ушул ийгиликтерибизге зор салым кошкон ата-энелерибизге, долбоордун областтык координатору Темирбек Жанадыловго, райондук координатор Зина Сулаймановага, жергиликтүү Чоң-Сары-Ой айыл өкмөтүнө чоң ыраазычылык айтабыз.
Мындан ары дагы биздин "Эмгекчил" орто мектеби жаш муундарга билим берип, тарбиялоодо жаңыча иштөөгө, билим берүүнүн мазмунун жана технологиясын жаңыртуу үчүн талыкпай эмгектене бермекчибиз.
Ысык-Көл району, "Эмгекчил" орто мектебинин директору.
Дүйнөдөгү мугалимдерди бириктирген чат
К.Баялинов атындагы китепкананын Америкалык борборунда жогорку окуу жайлардын англис тили сабагынын мугалимдери жана студенттери http://www.america.gov сайты аркылуу көп ыкмаларды колдонгонду үйрөнүштү. Аталган семинарды Мугалимдердин ассоциациялык форуму уюштурган.
Семинардын максаты - дүйнө жүзүндөгү бардык жаңы технологиялар менен мугалимди тааныштыруу. Окуу процессинде интерактивдүү усул, ыкмаларды колдонуп, жаңы технологияларды өздөштүрүү болуп саналат.
Бул форумда мугалимдер студенттер менен тыгыз байланышта иштешип, аларды катаны кантип туура оңдоого, профессионалдык деңгээлин көтөрүүгө болот деген маселе талкууланды. Катаны кызыл өң менен оңдогон туура эмес экендигин семинарга келген ЖОЖдордун мугалимдери түшүнүп, башкача ыкма колдоноорун айтышты.
Мугалимдердин Ассоциациялык форумунун координатору Клара Алдашева: "Бул семинар башка өлкөлөрдүн мугалимдеринин катаны кандай жол менен студентке туура айтуу боюнча ойлорун окууга, он-лайн системасын жакшы түшүнүүгө өбөлгө түзүүдө"- дейт. Кыргыз мамлекеттик курулуш, транспорт жана архитектура университетинин англис тили мугалими Арымбаева Бурул азыр англис тили жана компьютерди бирге колдонгонду үйрөнүү бизге керек экендигин, дүйнө жүзүнө аталган сайт аркылуу идеяларды, тил боюнча чыгып жаткан маселелерди айтууга мүмкүнчүлүк түзүлгөндүгүн баса белгиледи.